Alaquàs rebutja la liberalització d'horaris comercials
01/02/2013

# Alaquàs rebutja la liberalització d'horaris comercials

*   01/02/2013
*   [Imprimir](#)
*   Compartir
*    https://www.alaquas.org/documento.asp?id\_do=13611

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13611%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20rebutja%20la%20liberalitzaci%C3%B3%20d%27horaris%20comercials)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13611/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13611/01022013diplomes_escaparatisme_Form_4.jpg)](https://www.alaquas.org/ficheros/documentos/2013/2/13611/01022013diplomes_escaparatisme_Form_10.jpg "<a href='https://www.alaquas.org/ficheros/documentos/2013/2/13611/01022013diplomes_escaparatisme_Form_10.jpg' target=_blank><i class='fa fa-external-link' aria-hidden='true'></i>.Alaquàs rebutja la liberalització d'horaris comercials</a>")

Elvira García Campos: "La imatge que ofereixen els comerços d'Alaquàs és la d'una ciutat amable, emprenedora i vertebradora. Ens reafirmem com a poble emprenedor capaç de generar ocupació i de mantenir com a nucli fonamental el xicotet comerç"

El Ple de la Corporació Municipal d'Alaquàs va aprovar ahir per unanimitat una Moció d'Alcaldia a través de la qual l'Ajuntament d'Alaquàs manifesta la seua decisió de no acollir-se a la liberalització d'horaris, posant en relleu el suport municipal al comerç local. L'alcaldessa d'Alaquàs, Elvira García Campos, va rebutjar públicament aquesta liberalització i va instar a tots els grups polítics a treballar junts pels comerciants d'Alaquàs, arran de l'entrada en vigor del Reial Decret Llei 20/2012 de mesures per garantir l'estabilitat pressupostària i de foment de la competitivitat, que inclou, entre unes altres l'obertura dels diumenges.  
  
Per a l'alcaldessa d'Alaquàs, l'aprovació d'aquesta moció suposa "reafirmar-nos com a poble emprenedor capaç de generar ocupació i de mantenir com a nucli fonamental el petit comerç i la seva capacitat associativa. La imatge que ofereixen els comerços d'Alaquàs és la imatge d'una ciutat amable, emprenedora i vertebradora".  
  
A través d'aquesta moció, l'Ajuntament d'Alaquàs fa seves les reivindicacions manifestades per l'Associació de Comerciants d'Alaquàs CAdA, al mateix temps que manifesta el seu suport i recolzament a l'entitat i insta a les poblacions veïnes a no acollir-se a la liberalització d'horaris, mentre aquestes puguen afectar al nostre comerç local.  
  
En la sessió d'ahir es va posar de manifest el treball realitzat per l'Associació de Comerciants d'Alaquàs com a motor econòmic i dinamitzador, generador de riquesa i de llocs de treball així com el seu potencial per crear identitat de poble enfront de l'homogeneïtzació de les grans superfícies. Segons la moció que es va aprovar ahir, "Alaquàs no seria el mateix sense els seus comerciants".  
  
CAdA realitza al llarg de l'any diferents accions per fomentar la compra local i agrair la confiança dels seus veïns i veïnes. Campanyes puntuals, fires comercials i gales especials són exemple de la consolidació d'un comerç de qualitat a Alaquàs, cada vegada més excel·lent i compromès amb les persones per la seva atenció especialitzada i professional, reflex de les possibilitats que ofereixen els comerços i la ciutat d'Alaquàs.